నేను సినిమాల్లోకి రాకముందు నుంచే, నా తాగుబోతు నటనకు బోలెడంత మంది ఫ్యాన్స్ ఉన్నారు. పెళ్లిళ్లకు, ఫంక్షన్లకు వెళ్లినప్పుడు నా చుట్టూ ఓ గ్యాంగ్ ఉండేది. బోర్ కొడితే ఫ్రెండ్స్ నన్ను పిలిచి తాగినట్టు నటించమనేవారు. నేను రెచ్చిపోయి విశ్వరూపం చూపించేవాడిని. దాంతో చుట్టుపక్కల ఉండే ఆడవాళ్లు భయపడుతూ అక్కడి నుంచి పరుగెత్తేవారు. ‘వాడెవడో పచ్చితాగుబోతులా ఉన్నాడు... వాడిని ఇలాంటి ఫంక్షన్లకు ఎవరు రానిచ్చారు...’ అంటూ నా ఫ్రెండ్స్తో గొడవపడేవారు. మా వాళ్లు మాత్రం నేనెవరో తెలియనట్టు అమాయకంగా నటించేవారు. వాళ్లటు వెళ్లగానే ఒకటే నవ్వులు. ఉల్లాసంగా జరుగుతున్న ఫంక్షన్లో హఠాత్తుగా ఒక తాగుబోతు గోలగోల చేస్తే ఎలా ఉంటుందో  మీరే ఊహించండి. ఇప్పటికీ ఆ రోజుల్ని గుర్తుచేసుకుని నవ్వుకుంటూ ఉంటాం. ఆ అనుభవమే నన్ను సినిమా నటుడిని చేసింది. మీ అందరినీ నవ్వించే అదృష్టం కూడా కలిగించింది.
nenu cinemalloki raakamundu nunche, naa taagubotu natanaku boledanta mandi fances unnaaru. pellillaku, functionlaku vellinappudu naa chuttu oo gang undedi. bor kodithe frends nannu pilichi taaginattu natinchamanevaaru. nenu rechipoyi vishwaroopam chupinchevadini. daamto chuttupakkala unde aadavaallu bhayapadutuu akkadi nunchi parugettevaaru. ‘vadevado pachitagubothula unnaadu... vaadini ilanti functionlaku evaru raanichaaru...’ antuu naa frendsto godavapadevaaru. maa vaallu maatram nenevaro teliyanattu amaayakamgaa natinchevaaru. vaallatu vellagaane okate navvulu. ullaasamgaa jarugutunna functionlo hataattugaa oka taagubotu golagola cheste ela untundo  meere oohinchandi. ippatikee aa rojulni gurtuchesukuni navvukuntu untaam. aa anubhavame nannu sinima natudini chesindi. mee andarinee navvinche adrushtam kuudaa kaliginchindi.